title: Propunere de decizie a Consiliului privind autorizarea Austriei pentru încheierea unui acord cu Elveţia care să includă dispoziţii de derogare de la articolul 2 alineatul (1) litera (d) din Directiva 2006/112/CE privind sistemul comun al taxei pe valoare adăugată (Numai versiunea în limba germană este autentică)

text:
                      COMISIA COMUNITĂŢILOR EUROPENE

                                                        Bruxelles, 15.5.2007
                                                        COM(2007) 251 final

                                           Propunere de

                                   DECIZIE A CONSILIULUI

      privind autorizarea Austriei pentru încheierea unui acord cu Elveţia care să includă
     dispoziţii de derogare de la articolul 2 alineatul (1) litera (d) din Directiva 2006/112/CE
                       privind sistemul comun al taxei pe valoare adăugată

                       (Numai versiunea în limba germană este autentică)

                                      (prezentată de Comisie)

RO                                                                                RO
 ---pagebreak---                                         EXPUNERE DE MOTIVE

           1) CONTEXTUL PROPUNERII

              •
     110
                  Motivele şi obiectivele propunerii

              Într-o scrisoare înregistrată la Secretariatul General al Comisiei la 13 septembrie 2005,
              Austria a solicitat o autorizaţie în temeiul articolului 30 alineatul (1) din Directiva
              77/388/CEE (actualul articol 396 alineatul (1) din Directiva 2006/112/CE) pentru a
              încheia un acord cu Elveţia care să includă dispoziţii fiscale de derogare de la articolul
              2 alineatul (1) litera (d) din directiva mai sus menţionată.

              În conformitate cu articolul 396 alineatul (2) din Directiva 2006/112/CE, la
              1 martie 2007 Comisia a informat celelalte state membre cu privire la cererea primită,
              iar printr-o scrisoare din 6 martie 2007, Comisia a notificat Austria că deţine toate
              informaţiile necesare pentru evaluarea cererii.

              •
     120
                  Contextul general

              Acordul dintre Austria şi Elveţia se referă la construirea unei centrale electrice
              transfrontaliere pe râul Inn între Prutz (Austria) şi Tschlin (Elveţia).

              Acordul prevede că în Elveţia nu se va percepe taxa pe valoare adăugată (TVA) pentru
              importurile aferente construirii şi funcţionării centralei electrice, ceea ce ar facilita
              formalităţile vamale. În mod similar, se prevede ca pentru mărfurile importate în
              Austria care urmează a fi folosite la centrala electrică să nu se perceapă TVA-ul din
              Austria.

              În mod normal, importul de mărfuri în Austria reprezintă o tranzacţie impozabilă,
              pentru care se percepe TVA. Totuşi, pentru a obţine avantaje similare de la Elveţia,
              Austria – în calitate de parte contractantă – a fost de acord să nu impoziteze importurile
              aferente centralei electrice transfrontaliere. Cu toate acestea, se înţelege că în procesul
              de importare a acestor mărfuri pot fi implicate numai persoane impozabile, cu drepturi
              de deducere depline şi că, în orice caz, acestea ar avea drept de deducere a TVA-ului
              aplicat importurilor.

              •
     130
                  Dispoziţiile în vigoare în domeniul propunerii

              Consiliul a autorizat de mai multe ori statele membre să încheie acorduri cu ţări terţe
              din zonele de frontieră, iar aceste acorduri includeau, printre altele, dispoziţii fiscale
              similare celor din prezenta propunere.

              •
     141
                  Coerenţa cu celelalte politici şi obiective ale Uniunii

              Nu se aplică.

           2) CONSULTAREA PĂRŢILOR INTERESATE ŞI EVALUAREA IMPACTULUI

              •   Consultarea părţilor interesate
     219
              Nu este relevant.

RO                                                    2                                                     RO
 ---pagebreak---               •   Obţinerea şi utilizarea opiniilor experţilor
     229
              Nu a fost necesară consultarea experţilor externi.

              •
     230
                  Evaluarea impactului

              Decizia propusă are ca obiectiv să acorde Austriei autorizaţia de a încheia un acord cu
              Elveţia în vederea scutirii de la impozitare a importurilor în Austria aferente unei
              centrale electrice transfrontaliere, pentru a obţine beneficii similare de la Elveţia pentru
              mărfurile importate în Elveţia.

              Având în vedere scopul restrâns al derogării şi faptul că, în cadrul sistemului normal de
              import, importatorii ar avea drept deplin de deducere a TVA-ului plătit la import,
              impactul ar fi neglijabil.

           3) ELEMENTE JURIDICE ALE PROPUNERII

              •
     305
                  Rezumatul acţiunii propuse

              Autorizarea Austriei de a încheia un acord cu Elveţia care să includă dispoziţii de
              derogare de la Directiva 2006/112/CE în ceea ce priveşte impozitarea importurilor
              aferente unei centrale electrice.

              •
     310
                  Temeiul juridic

              Articolul 396 din Directiva TVA 2006/112/CE din 28 noiembrie 2006 privind sistemul
              comun al taxei pe valoare adăugată.

              •
     329
                  Principiul subsidiarităţii

              Propunerea intră în sfera competenţei exclusive a Comunităţii. Prin urmare, principiul
              subsidiarităţii nu se aplică.

              •   Principiul proporţionalităţii

              Propunerea respectă principiul proporţionalităţii din următorul (următoarele) motiv(e).
     331
              Decizia se referă la o autorizaţie acordată unui stat membru la cerere şi nu constituie o
              obligaţie.
     332
              Având în vedere scopul restrâns al derogării, măsura specială este proporţională cu
              obiectivul urmărit.

              •   Alegerea instrumentelor
     341
              Instrumente propuse: altele.
     342
              Alte mijloace nu ar fi adecvate din următorul (următoarele) motiv(e).

              În temeiul articolului 396 din Directiva TVA 2006/112/CE privind sistemul comun al
              taxei pe valoare adăugată, derogarea de la dispoziţiile comune privind TVA nu se poate

RO                                                     3                                                     RO
 ---pagebreak---                 acorda decât cu autorizaţia Consiliului, hotărând în unanimitate pe baza unei propuneri
                din partea Comisiei. O decizie a Consiliului este singurul instrument adecvat, deoarece
                poate fi adresat în mod individual statelor membre.

              4) CONSECINŢE BUGETARE
     409
                Propunerea nu are consecinţe asupra bugetului comunitar, deoarece importatorii ar
                avea oricum drept deplin de deducere a TVA-ului plătit la import în cadrul sistemului
                normal.
     E-2599

RO                                                    4                                                   RO
 ---pagebreak---                                                     Propunere de

                                          DECIZIE A CONSILIULUI

          privind autorizarea Austriei pentru încheierea unui acord cu Elveţia care să includă
         dispoziţii de derogare de la articolul 2 alineatul (1) litera (d) din Directiva 2006/112/CE
                           privind sistemul comun al taxei pe valoare adăugată

     CONSILIUL UNIUNII EUROPENE,

     având în vedere Tratatul de instituire a Comunităţii Europene,

     având în vedere Directiva TVA 2006/112/CE din 28 noiembrie 2006 privind sistemul comun
     al taxei pe valoare adăugată1, în special articolul 396,

     având în vedere propunerea Comisiei,

     întrucât:

     (1)       În temeiul articolului 396 alineatul (1) din Directiva 2006/112/CE, Consiliul, hotărând
               în unanimitate pe baza unei propuneri din partea Comisiei, poate autoriza orice stat
               membru să încheie cu o ţară terţă un acord care poate cuprinde derogări de la această
               directivă.

     (2)       Printr-o scrisoare înregistrată la Secretariatul General al Comisiei la
               13 septembrie 2005, Austria a solicitat o autorizaţie pentru a încheia cu Elveţia un
               acord cu privire la construirea unei centrale electrice transfrontaliere pe râul Inn între
               Prutz (Austria) şi Tschlin (Elveţia).

     (3)       În conformitate cu articolul 396 alineatul (2) din Directiva 2006/112/CE, Comisia a
               informat celelalte state membre cu privire la cererea înaintată de Austria prin
               scrisoarea din 1 martie 2007. Prin scrisoarea din 6 martie 2007, Comisia a notificat
               Austria că deţine toate informaţiile necesare pentru a lua în considerare cererea.

     (4)       Acordul va conţine dispoziţii privind TVA, de derogare de la articolul 2 alineatul (1)
               litera (d) din Directiva 2006/112/CE în ceea ce priveşte mărfurile importate în Austria,
               în scopul construirii centralei electrice transfrontaliere. Pentru a se obţine avantaje
               similare de la Elveţia pentru mărfurile importate din Austria în Elveţia, acestor
               importuri din Elveţia în Austria efectuate de către persoane impozabile cu drept deplin
               de deducere, nu li se va aplica TVA.

     (5)       În consecinţă, derogarea nu va avea un efect advers asupra resurselor proprii ale
               Comunităţilor Europene provenite din taxa pe valoare adăugată,

     1
               JO L 347, 11.12.2006, p. 1. Directivă modificată de Directiva 2006/138/CE (JO L 384, 29.12.2006, p.
               92).

RO                                                         5                                                         RO
 ---pagebreak---      ADOPTĂ PREZENTA DECIZIE:

                                                 Articolul 1

     Austria este autorizată să încheie un acord cu Elveţia care să includă dispoziţii de derogare de
     la Directiva 2006/112/CE în ceea ce priveşte construirea, întreţinerea, modernizarea şi
     funcţionarea unei centrale electrice frontaliere pe râul Inn între Prutz (Austria) şi Tschlin
     (Elveţia).

     Dispoziţiile fiscale de derogare pentru acord sunt stabilite în articolul 2.

                                                 Articolul 2

     Prin derogare de la articolul 2 alineatul (1) litera (d) din Directiva 2006/112/CE, mărfurilor
     importate din Elveţia în Austria de către persoane impozabile cu drept deplin de deducere nu
     li se aplică taxa pe valoare adăugată, dacă sunt utilizate pentru construirea, întreţinerea,
     modernizarea şi funcţionarea centralei electrice frontaliere menţionate la articolul 1.

                                                 Articolul 3

     Prezenta decizie se adresează Austriei.

     Adoptată la Bruxelles,

                                                   Pentru Consiliu
                                                   Preşedintele

RO                                                    6                                                 RO